b'\n_START_ARTICLE_\nAlfred Hammer (letalski as)\n_START_SECTION_\n\xc5\xbdivljenjepis\n_START_PARAGRAPH_\nAlfred\xc2\xa0\xc2\xbbMartello\xc2\xab\xc2\xa0Hammer se je JG 53, ki je deloval na Nizozemskem pridru\xc5\xbeil novembra 1941 s \xc4\x8dinom poro\xc4\x8dnika. Dodeljen je bil k 4./JG 53 in je s to enoto ostal v tem delu Evropi do decembra 1941, ko se je II./JG 53 premaknila v Sredozemlje._NEWLINE_Tam je Hammer v svojem lovcu kot lovsko spremstvo nem\xc5\xa1kim bombnikom, ki so bombardirali Malto in tudi sam sodeloval v lovsko-bombni\xc5\xa1kih nalogah. Do 20. junija 1942 je sodeloval v 200 bojnih nalogah, od katerih jih je kar 198 opravil nad Malto. Takrat je bila II./JG 53 prestavljena na sredozemski otok Pantelleria, od koder je izvajala napade na zavezni\xc5\xa1ke konvoje in ob\xc4\x8dasno patruljirala tudi nad Malto. Svojo prvo zra\xc4\x8dno zmago je dosegel \xc5\xa1ele na svoji 271. bojni nalogi, ko je 25. oktobra nad tem otokom sestrelil britanskega lovca Supermarine Spitfire. Drugo zmago je dosegel 4. marca 1943, ko je na svoji 299. bojni nalogi nad Tunizijo sestrelil ameri\xc5\xa1kega dvomotornega lovca Lockheed P-38 Lightning._NEWLINE_Med zaklju\xc4\x8dnimi boji za to severnoafri\xc5\xa1ko dr\xc5\xbeavo je na \xc5\xa1tirih nalogah v svojem lovcu Messerschmitt Bf 109 evakuiral \xc5\xa1tiri nem\xc5\xa1ke vojake. Kasneje se je njegova enota preselila na Sicilijo, tam pa je Hammer dosegel status letalskega asa. 10. julija je v eni od bojnih nalog sestrelil svoje \xc5\xa1esto letalo, britanskega Spitfira, nato pa je njegovemu lovcu Bf 109 G-6 (W.Nr. 183 98) Beli 14 + - odpovedal motor, zaradi \xc4\x8desar je moral zasilno pristati v bli\xc5\xbeini Gerbinija. Pri tem se ni po\xc5\xa1kodoval in je lahko nadaljeval z letenjem._NEWLINE_28. julija 1943 je s \xc4\x8dinom poro\xc4\x8dnika postal Staffelkapit\xc3\xa4n 6./JG 53. 20. avgusta je dosegel svojo zadnjo zmago v Sredozemlju, ko je njegova enota napadla formacijo zavezni\xc5\xa1kih bombnikov, ki so imeli nalogo bombardirati italijansko mesto Kapua. V tej akciji je sestrelil enega od spremljevalnih ameri\xc5\xa1kih lovcev. Kasneje je bila njegova enota preme\xc5\xa1\xc4\x8dena na Dunaj, kjer je sodelovala pri obrambi rajha. 7. januarja 1944 je bil izdan splo\xc5\xa1ni alarm zaradi prihajajo\xc4\x8dih zavezni\xc5\xa1kih bombnikov in Hammer se je s svojo enoto podal na lov. V boju s spremljevalnimi ameri\xc5\xa1kimi lovci je Hammer nad ozemljem dana\xc5\xa1nje Slovenije sestrelil svoje deseto sovra\xc5\xbeno letalo._NEWLINE_24. februarja je Hammer spet sodeloval pri obrambi pred zavezni\xc5\xa1kimi bombniki, ki so bombardirali Steyrjeve tovarne v Linzu. V napadu je obrambni ogenj iz enega od bombnikov zadel njegovo letalo in ranil Hammerja v desno nogo. Zaradi izgube krvi je moral pristati in je bil takoj hospitaliziran v Welsu. Ponovno je bil ranjen v akciji 13. junija 1944. Takrat je njegova enota branila nebo nad Francijo in zahodno Nem\xc4\x8dijo. V napadu na ameri\xc5\xa1ke bombnike v bli\xc5\xbeini Vannesa je bil zadet in je moral iz po\xc5\xa1kodovanega letala izsko\xc4\x8diti s padalom. Ranjen je pristal v bli\xc5\xbeini Gaila. 29. decembra 1944 je, takrat \xc5\xbee stotnik Hammer resno zbolel in je bil umaknjen iz enote. Na fronto se je vrnil 9. januarja 1945, ko je bil imenovan za Gruppenkommandeurja IV./JG 53, ki je imel glavno bazo v nem\xc5\xa1kem mestu Echterdingen. Enoto je vodil do konca vojne._NEWLINE_\xc2\xbbMartello\xc2\xab\xc2\xa0Hammer je na okoli 500 bojnih nalogah dosegel 26 zra\xc4\x8dnih zmag in bil za to odlikovan z nem\xc5\xa1kim kri\xc5\xbeem v zlatu.'